Okresná prokuratúra Senica 
Janka Kráľa 735, 905 45 Senica 	

Sp. zn. : Pv 842/12/2205	Senica, 8.8.2014
EEČ : 2-19-63-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	trvalé bydlisko: XXXXX
	povolanie: študent
2.	XXXXX
	dátum narodenia: XXXXX
	trvalé bydlisko: XXXXX
	povolanie: študent
sa v skúšobnej dobe, určenej uznesením prokurátora Okresnej prokuratúry Senica zo dňa 4.7.2013, spisová značka Pv 842/12/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.12.2012 v čase asi o 00.30 h v obci XXXXX XXXXX sa po vzájomnej dohode pokúsili odcudziť naftu z nádrže autobusu zn. SOR C12, ev. č. XXXXX, zaparkovaného na voľnom priestranstve v blízkosti zdravotného strediska tak, že obvinený ml. XXXXX prineseným skrutkovačom otvoril uzamknuté dvierka nádrže a následne sa obaja pokúšali skrutkovačom otvoriť veko palivovej nádrže čo sa im však nepodarilo, a preto odišli preč, čím spôsobil spoločnosti XXXXX a. s., XXXXX, XXXXX, IČO XXXXX, poškodením škodu vo výške 164,- eur.

Uznesením prokurátora Okresnej prokuratúry Senica zo dňa 4.7.2013, spisová značka Pv 842/12/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátorky Okresnej prokuratúry v Senici sp. zn. Pv 842/12/2205 zo dňa 4.7.2013 bolo voči obvineným mladistvým XXXXX a XXXXX podľa § 216 odsek 1 Trestného poriadku podmienečne zastavené trestné stíhanie pre pokus prečinu krádeže spolupáchateľstvom podľa § 14 odsek 1, § 20, § 212 odsek 2 písmeno a/ Trestného zákona, pričom bola každému z obvinených určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 23.7.2013. 

          Po uplynutí skúšobnej doby som z jednotlivých správ zistila, že obvinení mladiství XXXXX a XXXXX sa v skúšobnej dobe podmienečného zastavenia trestného stíhania nedopustili žiadneho protiprávneho konania. Zo zadovážených správy vyplýva, že neboli prejednávaní pre priestupok a negatívne hodnotení nie sú ani v mieste trvalého bydliska. Z aktuálneho odpisu registra trestov je zrejmé, že neboli súdne trestaní. 

S poukazom na tieto okolnosti je možné skonštatovať, že obvinení mladiství XXXXX a XXXXX v skúšobnej dobe viedli riadny život a vyhoveli uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 ods. 4 Tr. por. právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej 
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka